cyanic-selkie/wikianc huggingface dataset:
भारत में गर्भपात
भारत में अबॉर्शन से संबंधित कानून का इतिहास
मेडिकल टर्मिनेशन ऑफ प्रेग्नेंसी ऐक्ट 1971 से पहले भारत में अबॉर्शन भारतीय दंड संहिता की धारा 312 के तहत गैरकानूनी था। इसके तहत अबॉर्शन करवाने वाले के लिए जेल और जुर्माने दोंनो का ही प्रावधान था। साल 1964 में केंद्रीय स्वास्थ्य मंत्रालय ने अबॉर्शन से जुड़े सामाजिक-सांस्कृतिक और कानूनी पहलुओं के अध्ययन के लिए एक समिति का गठन किया। इस समिति का नाम था शांतिलाल शाह समिति। अबॉर्शन से जुड़े अलग-अलग पहलुओं के अध्ययन के बाद इस समिति ने 1966 में सरकार को यह सुझाव दिया कि भारत में अबॉर्शन कानूनी रूप से वैध होना चाहिए। समिति ने माना था कि अबॉर्शन के कानूनी रूप से वैध होने से महिलाओं के जीवन और स्वास्थ्य से संबंधित खतरों को कम किया जा सकता है।इस समिति की सिफारिशों के बाद 1969 में संसद में मेडिकल टर्मिनेशन बिल पेश किया गया। समिति की सिफारिशों के आधार पर सरकार ने मेडिकल टर्मिनेशन ऑफ प्रेग्नेंसी एक्ट (1971 का एमटीपी अधिनियम पारित किया जिसके तहत महिलाओं को अबॉर्शन का कानूनी अधिकार मिला।
'''मेडिकल टर्मिनेशन ऑफ प्रेग्रनेंसी ऐक्ट (1971) ''' एमटीपी ऐक्ट 1971 के मुख्य बिंदु:
अगर गर्भावस्था के कारण महिला की जान को खतरा हो या उससे महिला को शारीरिक या मानसिक नुकसान होने की संभावना हो।
अगर बच्चे के शारीरिक या मानसिक रूप से विकलांग पैदा होने की संभावना है
अगर गर्भावस्था बलात्कार का परिणाम है
अगर गर्भावस्था गर्भनिरोधक के असफलता का परिणाम है।
अगर गर्भ 12 हफ्ते से अधिक का नहीं है तब एक मेडिकल प्रैक्टिशनर की इजाज़त अबॉर्शन के लिए आवश्यक है।
अगर गर्भ 12 से 20 हफ्ते का है तो 2 मेडिकल प्रैक्टिशर की इजाज़त अबॉर्शन के लिए आवश्यक है।
18 साल से कम उम्र की गर्भवती औरत का अबॉर्शन बिना उसके अभिभाव की इजाज़त के नहीं किया जा सकता।
कौन अबॉर्शन कर सकता है?
एमटीपी ऐक्ट के तहत भारत में केवल एक रजिस्टर्ड मेडिकल प्रैक्टिशनर ही अबॉर्शन की प्रक्रिया कर सकता है।
मेडिकल प्रैक्टिशन जिसके पास इंडियन मेडिकल काउंसिल ऐक्ट 1956 के तहत सारी मेडिकल योग्यता हो।
जिनका नाम बतौर एक मेडिकल प्रैक्टिशनर रजिस्टर हो
अबॉर्शन किन जगहों पर किया जा सकता है?
मेडिकल टर्मिनेशन ऑफ प्रेग्रनेंसी अमेंडमेंट ऐक्ट 2002
2002 में मेडिकल टर्मिनेशन ऑफ प्रेग्रनेंसी ऐक्ट 1971 में संशोधन किए गए ताकि अबॉर्शन सुविधाओं की पहुंच अधिक से अधिक लोगों तक हो। इस संशोधन के तहत निम्नलिखित बदलाव किए गए:
ज़िला स्तर पर प्राइवेट स्वास्थ्य केंद्रों को अबॉर्शन की इजाज़त दी गई। 1971 के ऐक्ट में मौजूद शब्द 'पागल'को 'मानसिक रूप से बीमार व्यक्ति'से हटाया गया। ऐक्ट के प्रावधानों के उल्लंघन की स्थिति में कड़ी सज़ा और जुर्माने को जोड़ा गया।
मेडिकल टर्मिनेशन ऑफ प्रेग्रनेंसी अमेंडमेंट ऐक्ट 2003
2003 में हुए संशोधन के तहत ज़िला स्तर पर कमिटी बनाने का सुझाव दिया गया ताकि नीतियों का कार्यान्वयन बेहतर तरीके से हो। इस कमिटी में एक महिला, स्त्रीरोग विशेषज्ञ, स्थानीय स्वास्थ्य कर्मचारी और गैर-सरकारी संगठनों के सदस्यों को शामिल होना अनिवार्य किया गया। चीफ मेडिकल ऑफिसर द्वारा अबॉर्शन केंद्रों के दौरों को अनिवार्य किया गया ताकि वह यह जांच कर सकें कि अबॉर्शन की प्रक्रिया ऐक्ट के प्रावधानों के तहत ही की जा रही है। चीफ मेडिकल ऑफिसर को यह अधिकार दिया गया कि अगर उसे किसी केंद्र पर अबॉर्शन की प्रक्रिया में कोई कोताही दिखती है तो उसके पास उस केंद्र का लाइसेंस रद्द करने का अधिकार होगा।
मेडिकल टर्मिनेशन ऑफ प्रेग्रनेंसी अमेंडमेंट ऐक्ट 2021
2021 में मेडिकल टर्मिनेशन ऑफ प्रेग्रनेंसी ऐक्ट में कई बड़े और ज़रूरी बदलाव किए गए। 29 जनवरी 2020 को, भारत सरकार ने पहली बार MTP संशोधन विधेयक 2020 पेश किया था। एक साल बाद इस विधेयक को राज्यसभा में पेश किया गया था। 16 मार्च 2021 को इसे एमटीपी संशोधन अधिनियम 2021 के रूप में पारित किया गया। इस संशोधन के तहत निम्नलिखित बदलाव किए गए थे:
1971 के ऐक्ट के तहत एक 12 से 20 हफ्ते की प्रेग्नेंसी को अबॉर्ट करवाने के लिए 2 डॉक्टरों की इजाज़त की ज़रूरी होती थी। 2021 के संशोधन के बाद अब 12 से 20 हफ्ते की प्रेग्नेंसी के टर्मिनेशन के लिए सिर्फ 1 डॉक्टर की इजाज़त की ज़रूरत है।
नये संशोधन के तहत एक गर्भवती महिला 20-24 हफ्तों तक की गर्भावस्था को टर्मिनेट करवा सकती है अगर महिला एक रेप सर्वाइवर हो, नाबालिग हो या फिर शारीरिक रूप से विकलांग। इस संशोधन से पहले यह समय सीमा केवल 20 हफ्ते तक की थी।
नये संशोधन के तहत अबॉर्शन की सुविधा के लिए किसी महिला का विवाहित या अविवाहित होना मायने नहीं रखता। एक अविवाहित महिला भी गर्भनिरोध के असफल होने पर हुए गर्भधारण को 20 हफ्तों तक टर्मिनेट करवा सकती है।
24 हफ्ते से अधिक के गर्भ के टर्मिनेशन के लिए एक मेडिकल बोर्ड की अनुमति की ज़रूरत होगी। इस बोर्ड में सरकार द्वारा अनुमोदित स्त्रीरोग विशेषज्ञ, रेडियोलॉजिस्ट या सोनोलॉजिस्ट,शिशु रोग विशेषज्ञ का शामिल होना अनिवार्य है।
जो महिला अबॉर्शन करवाना चाहती है उसका नाम या उससे जुड़ी जानकारी कोई भी मेडिकल प्रोफेशनल साझा नहीं कर सकता। अगर उसकी पहचान सामने आती है तो इसके लिए जुर्माने और एक साल की सज़ा का प्रावधान है।
भारत में असुरक्षित अबॉर्शन
यूनाइटेड नेशन पॉपूलेशन फंड की साल 2022 की रिपोर्ट बताती है कि भारत में 67% अबॉर्शन असुरक्षित तरीके से होते हैं। रिपोर्ट यह भी बताती है कि असुरक्षित अबॉर्शन के कारण हर दिन भारत में आठ महिलाओं की मौत होती है।
दीपिका पादुकोण
दीपिका पादुकोण  (कोंकणी: दीपिका पडुकोण, कन्नड: ದೀಪಿಕಾ ಪಡುಕೋಣ್) एक भारतीय अभिनेत्री हैं, जिनका जन्म 5 जनवरी 1986 को हुआ और जो बॉलीवुड सिनेमा में एक नायिका के रूप में उभरी हैं।
मॉडलिंग
कॉलेज में अपने अध्ययन के दौरान उन्होंने अपने ऊँचे कद और कसी हुई काठी के कारण मॉडलिंग में अपना कैरियर बनाने का निर्णय लिया। पिछले कुछ वर्षों में उन्होंने प्रसिद्ध भारतीय ब्रांडों जैसे लिरिल,डाबर, क्लोज-अप टूथपेस्ट और लिम्का के लिए मॉडलिंग की है। उन्हें कई प्रतिष्ठित मॉडलिंग के प्रस्ताव प्राप्त हुए जिसमें भारत के ज्वैल्स ऑफ इंडिया का ब्रांड प्रतिनिधित्व भी शामिल था। दीपिका पादुकोण ने अंतरराष्ट्रीय परिदृश्य पर अपनी उपस्थिति दर्ज की जब मेबिलिन ने उन्हें अपना नया अंतरराष्ट्रीय प्रवक्ता बनाया।
५ वें किंगफिशर वार्षिक फैशन पुरस्कार समारोह में उन्हें वर्ष की शीर्ष मॉडल के पुरस्कार से सम्मानित किया गया। कुछ ही समय बाद, 2006 के किंगफिशर स्विमसूट कैलेंडर के लिए एक मॉडल के रूप में उन्हें चुना गया और बाद में उसी वर्ष में उन्होंने आईडिया जी फैशन पुरस्कार में दो ट्राफियां, फीमेल मॉडल ऑफ़ दी इयर (कॉमर्शियल असाइंमेंट) और फ्रेश फेस ऑफ़ दी इयर के पुरस्कार प्राप्त किए। पादुकोण को किंगफिशर एयरलाइंस की ब्रांड एंबेसडर के रूप में चुना गया और हाल ही में लीवाइस और टिसॉट एसए की भी।
अभिनय
मॉडलिंग के सफर में सफलता प्राप्त करने के बाद दीपिका जी ने अभिनय के क्षेत्र में कदम रखा। यह उन्होंने हिमेश रेशमियां के स्वतंत्र पॉप एल्बम आप का सुरूर में संगीत विडियो के गीत नाम है तेरा में अभिनय से शुरू किया।
२००६ में पादुकोण ने अभिनेता उपेन्द्र के साथ कन्नड़ फिल्म में काम करते हुए अपनी पहली फिल्म ऐश्वर्या की। बाद में २००७ में उन्होंने शाहरुख खान के साथ काम करते हुए फराह खान की ओम शांति ओम से सफलतापूर्वक बॉलीवुड में कदम रखा। यह फ़िल्म भारत और विदेश दोनों जगह वर्ष की सबसे बड़ी हिट रही। फ़िल्म में उनकी भूमिका १९७० के दशक की एक सुपरस्टार शांतिप्रिया की है और बाद में सैंडी की- जो एक युविका है जो ठीक शांतिप्रिया की तरह दिखती है। उनका अभिनय बहुत पसंद किया गया, जिससे इस नायिका को फिल्मफेयर सर्वश्रेष्ठ नवोदित अभिनेत्री पुरस्कार के साथ साथ उनका पहला फिल्मफेयर सर्वश्रेष्ठ अभिनेत्री का नामांकन प्राप्त हुआ। इंडिया एफएम के तरन आदर्श ने लिखा, "दीपिका में वह सब कुछ है जो एक महान नायिका में होना चाहिए - व्यक्तित्व, रंग रूप और हाँ, उनमे प्रतिभा तथा योग्यता भी है। वे शाहरुख़ के समकक्ष ही खड़ी हैं और यह सब पाना कोई छोटी उपलब्धि नहीं है। वे एक ताजा हवा के झोंके के समान है।"
पादुकोण 2010 में रणबीर कपूर के साथ सिद्धार्थ आनंद की बचना ऐ हसीनों में तथा अक्षय कुमार के साथ निखिल आडवाणी की चाँदनी चौक टू चाइना  में काम किया था| नवंबर में आई फिल्म 'देसी बॉइज ' जिसे रोहित धवन निर्माता थे और सहकलाकार जॉन, अक्षय थे| दीपिका के लिए 2013 सबसे लकी साल रहा था 'ए जवानी है दीवानी','रामलीला' और 'चेन्नई एक्सप्रेस' बॉक्स ऑफीस पर बढीया काम किया था| 2015 में बाजीराव मस्तानी और तमाशा जैसे फिल्मे की| 2017 मे पद्मावत फिल्म जो। बहुत विवादों के घेरे में रसूखदार रही फिर 2018 में रिलीज हुई।जो हिट रही है।अब इस समय छपाके में काम कर रही है।
फ़िल्में
दीपिका पादुकोण की कुछ प्रमुख फ़िल्में निम्नलिखित हैं:
फिल्मफेयर पुरस्कार
विजेता
मनोनीत
स्टार स्क्रीन पुरस्कार
विजेता
सिकन्दरपुर गाँव, मनेर (पटना)
सिकन्दरपुर मनेर, पटना, बिहार स्थित एक गाँव है।
दीपिका पादुकोण
जी सिने पुरस्कार (Zee Cine Awards)
मनोनीत
आइफा पुरस्कार
विजेता
मनोनीत
स्टारडस्ट पुरस्कार (Stardust Awards)
मनोनीत
अप्सरा फिल्म एंड टेलीविजन प्रोड्यूसर्स गिल्ड पुरस्कार
विजेता
डिप्लोमैटिक्स
डिप्लोमैटिक्स (diplomatics) या डिप्लोमैटिक (diplomatic) दस्तावेजों के समालोचनात्मक विश्लेषण पर केंद्रित एक विद्वतापूर्ण अनुशासन है। यह विशेष रूप से, ऐतिहासिक दस्तावेजों का विश्लेषण करता है।
भैंसरो-पैडु०I, पौडी तहसील
भैंसरो-पैडु०I, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
हीरो - गायब मोड ऑन
हीरो - गायब मोड ऑन एक भारतीय फैंटेसी टेलीविजन श्रृंखला है। यह शो पेनिनसुला पिक्चर्स द्वारा निर्मित है। इसका प्रीमियर सब टीवी पर 7 दिसंबर 2020 में हुआ।
कहानी
हीरो - गायब मोड ऑन एक आम आदमी की असाधारण यात्रा है और अपने पिता की खोज करने और अपना नाम साफ़ करने की तीव्र इच्छा में। यात्रा, प्रत्येक चरण में, 'हीरो' के रूप में तेजी से आकर्षक हो जाती है, एक अंगूठी के माध्यम से अदृश्यता की अविश्वसनीय शक्ति पर पहला मौका होता है, जो कि बुरे एलियंस द्वारा देखा जाना भी होता है। जबकि अंगूठी में उसे खुद को सबसे बड़ा खलनायक बनने के लिए भ्रष्ट करने की शक्तियां हैं, उसके गुण और उसके दिल में अच्छाई उसके भीतर 'नायक' को प्रेरित करती है और अदृश्यता के साथ, अपनी नई महाशक्ति के रूप में, वह असंभव को करने का साहस करती है।
दम पुख्त
दम पुख्त एक लखनवी व्यंजन पकाने की विधि है। मूलतः इसके द्वारा मांसाहारी व्यंजन पकाये जाते हैं। 'दमपुख़्त' का कायदा है कि गोश्त को मसालों के साथ 4-5 घंटे तक हल्की आँच पर दम दिया जाता है (सारे मसालो जैसे तले हुए प्याज, हरी मिर्च, अदरख-लहसुन और खड़े मसालों को एक साथ पीस कर बरतन में गोश्त के साथ ढक दिया जाता है और ढक्कन के किनारों को गीले आटे से सील कर उसकी भाप (दम) में पकने दिया जाता है)। अगर लकड़ी के कोयले पर इसे पकाया जाए तो इसका असली ज़ायका पता चलता है, पकने के बाद इसे सूखे मेवे, धनिया-पुदीना से सजा रूमाली रोटियों के साथ पेश किया जाता है।
चव्ववारिपल्लॆ (कडप)
चव्ववारिपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
ऐरीखान, अल्मोडा तहसील
ऐरीखान, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बुङ
बुङ नेपाल के पूर्वांचल विकास क्षेत्र के सगरमाथा अंचल, सोलुखुम्बु जिला में स्थित गाँव विकास समिति है।
दा-वेन सन
सन दावेन (अंग्रेजी: Da-Wen Sun; साधारणीकृत चीनी: 孙大文; पारंपरिक चीनी: 孫大文; हान्यू पिनयिन: Sūn Dàwén) (दा-वेन सन नाम से प्रसिद्ध), प्रोफ़ेसर, खाद्य एवं जैविक प्रणाली अभियांत्रिकी, यूनिवर्सिटी कॉलेज डब्लिन, नेशनल यूनिवर्सिटी ऑफ़ आयरलैण्ड.
जीवनी
प्रोफ़ेसर दा-वेन सन, जिनका जन्म दक्षिणी चीन में हुआ, खाद्य अभियांत्रिकी अनुसंधान एवं शिक्षा में जगत अधिकारी हैं। उनका मुख्य अनुसंधान कार्यछेत्र शीतलन, शुष्कन, प्रशीतन प्रक्रम एवं प्रणाली, खाद्य पदार्थों की गुणवत्ता एवं बचाव, जैविकप्रक्रम अनुकरण एवं इष्टतमीकरण और कंप्यूटर अवलोकन तकनीक है। उनके द्वारा किये गए नवीन अधययन, विशेष तौर पर मांसों का निर्वात शीतलन, कंप्यूटर अवलोकन द्वारा पिज्जा का गुणवत्ता निरीक्षण एवं फल और सब्जियों के संग्रहण आयु विस्तार के लिए खाने योग्य झिल्ली का राष्ट्रीय एवं अंतर्राष्ट्रीय मीडिया में व्यापक रूप से प्रतिवेदन किया गया है। उनके द्वारा किये गए कार्यों के परिणाम १८० से अधिक पत्रिका पत्रों और २०० से अधिक सम्मलेन पत्रों में प्रकाशित किये जा चुके हैं।
यूरोप में विभिन्न विश्वविधालयों में कार्य करने से पहले उन्हों ने चाइना में यांत्रिक अभियांत्रिकी में बी.एस.सी. (प्रतिष्ठा) और एम्.एस.सी. प्रथम श्रेणी में प्राप्त किया और रसायन अभियांत्रिकी में पी.एच.डी प्राप्त किया। वह आयरिश विश्वविधालय में स्थायी रूप से नियोजित होने वाले प्रथम चाइनीज़ नागरिक बनें जब १९९५ में नेशनल यूनिवर्सिटी ऑफ़ आयरलैण्ड, डब्लिन (यूनिवर्सिटी कॉलेज डब्लिन), में महाविधालय व्याख्याता के तौर पर उनकी नियुक्ति हुई और उसके बाद लगातार तरक्की करते हुए अल्पतम समय में सीनियर लेक्चरर, एसो. प्रोफ़ेसर और प्रोफ़ेसर बनें. वर्तमान समय में डॉ॰ सन यूनिवर्सिटी कॉलेज डब्लिन में खाद्य एवं जैविकप्रणाली अभियांत्रिकी के प्रोफ़ेसर तथा खाद्य प्रशीतन एवं कम्प्यूटरीकृत खाद्य तकनीक अनुसन्धान समूह के निदेशक पद पर कार्यरत हैं।
खाद्य अभियांत्रिकी के अग्रणी शिक्षक के रूप में, प्रो॰ सन ने इस छेत्र में महत्त्वपूर्ण योगदान प्रदान किया है। उन्होंने अनेक पी.एच.डी. छात्रों को प्रशिक्षित किया और उन छात्रों ने उद्योग और शैक्षणिक समुदाय में योगदान प्रदान किया है। उन्होंने खाद्य अभियांत्रिकी में उन्नति विषय पर शैक्षणिक संस्थाओं में अन्तराष्ट्रीय स्तर पर लगातार व्याख्यान दिया है और अन्तराष्ट्रीय सम्मेलनों में मुख्य विचार प्रस्तुत किया है। खाद्य अभियांत्रिकी में सम्मानित और मान्यता प्राप्त व्यक्तित्व के कारण उन्हें चीन के दस श्रेष्ठ विश्वविद्यालयों में सहायक/अतिथि/परामर्शी प्रोफ़ेसर की पदवी प्रदत्त की गयी है जिनमें झेजियांग विश्वविद्यालय, शंघाई जिओतोंग विश्वविद्यालय, हार्बिन तकनीक संस्थान, चाइना कृषि विश्वविद्यालय, साउथ चाइना तकनीक विश्वविद्यालय और जिआंग्नान विश्वविद्यालय आदि सम्मिलित हैं। खाद्य अभियांत्रिकी के छेत्र में उनके महत्त्वपूर्ण योगदान और उत्कृष्ट नेत्रत्व को देखते हुए उन्हें इंटरनेशनल कमीशन ऑफ़ एग्रीकल्चरल इंजीनियर (सी.आई.जी.आर.) ने वर्ष २००० और २००६ में सी.आई.जी.आर. मेरिट पुरस्कार से सम्मानित किया, यू॰के॰ की संस्था इंस्टिट्यूट ऑफ़ मेकैनिकल इंजीनियर्स (आई.मेक.ई.) ने २००४ में " फ़ूड इंजीनियर ऑफ़ द इयर " घोषित किया, २००८ में संसार के श्रेष्ठ एक प्रतिशत कृषि अभियांत्रिकी वैज्ञानिक में सम्मिलित होने जैसी उत्कृष्ट उपलब्धि प्राप्त करने पर सी.आई.जी.आर. मान्यता पुरस्कार से सम्मानित किया गया।
वे इंस्टिट्यूट ऑफ़ एग्रीकल्चरल इंजीनियर्स के सम्मानित सदस्य हैं। उन्होंने शिक्षण और अनुसंधान में उत्तमता के लिए अनेक पुरस्कार प्राप्त किया है, जिनमें प्रेसिडेंट रिसर्च फेलोशिप भी सम्मिलित है और उन्होंने दो बार यूनिवर्सिटी कॉलेज डब्लिन का प्रेसिडेंट रिसर्च पुरस्कार प्राप्त किया है। वे सी.आई.जी.आर. के कार्यकारिणी समिति के सदस्य और मानद् उपाध्यक्ष, फ़ूड एंड बायोप्रोसेस टेक्नोलॉजी - अन्तराष्ट्रीय जर्नल (स्प्रिंगर) के मुख्य सम्पादक, "कौंटेम्पररी फ़ूड इंजीनियरिंग" पुस्तक श्रंखला (सी.आर.सी. प्रेस / टेलर एंड फ्रांसिस) के श्रंखला सम्पादक, जर्नल ऑफ़ फ़ूड इंजीनियरिंग (एल्सेविएर) के भूतपूर्व सम्पादक और जर्नल ऑफ़ फ़ूड इंजीनियरिंग (एल्सेविएर), जर्नल ऑफ़ फ़ूड प्रोसेस इंजीनियरिंग (ब्लैकवेल), सेंसिंग एंड इंस्ट्रुमेंटेशन फॉर फ़ूड क्वालिटी एंड सेफ्टी (स्प्रिंगर) एवं चेक जर्नल ऑफ़ फ़ूड साइंस के सम्पादकीय समिति के सदस्य हैं। वे यू॰के॰ इंजीनियरिंग काउंसिल में पंजीकृत अधिकृत अभियंता भी हैं।
पब्बाराम बिश्नोई
पब्बाराम बिश्नोई (जन्म: 24 मार्च 1951) एक भारतीय राज नेता है। जो वर्तमान में राजस्थान विधानसभा में फलोदी से विधायक है। और भारतीय जनता पार्टी से जुड़े हुए है।
निजी जीवन
पब्बाराम बिश्नोई का जन्म 24 मार्च 1951 को जोधपुर जिले के फलोदी तहसील के लोहावत बिस्नावास गाँव में हुआ था। उनके पिता का नाम (दिवंगत) चौ. बरसिंगा राम ढाका है। श्रीमती से तुलसी देवी विवाह किया और उनके 2 बेटे और 4 बेटियाँ हैं।
राजनैतिक जीवन
पब्बाराम बिश्नोई ने राजस्थान के फलोदी निर्वाचन क्षेत्र से भाजपा से 2013 में चुनाव लड़कर (14 वीं विधानसभा) जीता। और वर्ष 2018 में पुनः फलोदी से विधायक निर्वाचित हुए।
भारत खण्ड
भारत खण्ड  एक ऐसा शब्द है जिसका उपयोग वेदों, महाभारत, रामायण और पुराणों सहित कई भारतीय ग्रन्थों में भारतीय उपमहाद्वीप को वर्णित करने के लिए किया जाता है। संस्कृत महाकाव्यों का ऐतिहासिक सन्दर्भ वैदिक काल (1700-600 ईसा पूर्व), महाजनपद (600 ईसा पूर्व) और मौर्य साम्राज्य के बाद का गठन (322 ईसा पूर्व), शास्त्रीय संस्कृत साहित्य के "स्वर्ण युग" की शुरुआत से है।
नाम
भारतीय धर्मग्रन्थों में,  भारत खण्ड  दुनिया में रहने योग्य है; लेखकों द्वारा अनुभव की गई ज्ञात भूमि। इसका नाम पौराणिक सम्राट  भरत  के नाम पर पड़ा है और पहली बार वैदिक काल (1700-600 ईसा पूर्व) में इसका इस्तेमाल किया गया था।
ममरखा गाँव, हंडिया (इलाहाबाद)
ममरखा हंडिया, इलाहाबाद, उत्तर प्रदेश स्थित एक गाँव है।
वेदवती
वेदवती देवी लक्ष्मी कि एक अवतार थी। सीता माता देवी वेदवती का ही पुनर्जन्म था।
पटना में दशहरा
पटना में दशहरा में सांस्कृतिक कार्यक्रमों की लम्बी पर क्षीण होती परम्परा है।
शुरुआत
इस परंपरा की शुरुआत वर्ष 1944 में मध्य पटना के गोविंद मित्रा रोड मुहल्ले से हुई थी। फिर वर्ष 1949 में लंगर टोली और वर्ष 1950 में पटना जंक्शन के पूजा पंडालों से जुड़े आयोजकों ने कमाल दिखाया. उन्होंने होड़ पैदा कर दी कि देखें कौन कितने बड़े कलाकारों को अपने मंच से जोड़ पाता है। फिर तो पूर्वी पटना के मारूफ़गंज से लेकर पश्चिमी पटना के बोरिंग रोड तक छोटे-बड़े संगीत समारोहों का तांता-सा लगने लगा। धुरंधर संगीतज्ञों के साथ-साथ बड़े क़व्वाल और मुकेश या तलत महमूद जैसे गायक भी यहाँ से जुड़ते चले गए।
1950 से लेकर 1980 तक तो यही लगता रहा कि देश के शीर्षस्थ संगीतकारों का तीर्थ-सा बन गया है पटना। भूतो न भविष्यति वाली दुर्लभ संगीत प्रस्तुतियों वाला वह कालखंड भारतीय शास्त्रीय संगीत के इतिहास का एक स्वर्णिम अध्याय माना जाएगा। सितार, सरोद, तबला, शहनाई, घुंघरू और कंठ-स्वर की उस कलात्मक पराकाष्ठा की तो अब याद भर बाकी रह गई है।
यादें ही शेष हैं।..
नवरात्र में सप्तमी से लेकर विजयादशमी तक चारों दिन रात-रात भर नृत्य संगीत का आनंद उठाते श्रोताओं का सैलाब-सा उमड़ा रहता था पटना की सड़कों पर। ऐसा समां बँधता था कि गाने-बजाने वाले और देखने-सुनने वाले दोनों सुरताल में निबद्ध यानी एकाकार हो जाते थे। कई संगीतकार इन समारोहों में आने के अवसर के आगे बाक़ी आमंत्रण छोड़ दिया करते थे। यहाँ की तमाम संगीत सभाओं के सबसे निकट साक्षी रहे हैं एक वयोवृद्ध संगीत मर्मज्ञ गजेंद्र प्रसाद सिंह। वो बताते हैं, "भूतो न भविष्यति वाली दुर्लभ संगीत प्रस्तुतियों वाला वह कालखंड भारतीय शास्त्रीय संगीत के इतिहास का एक स्वर्णिम अध्याय माना जाएगा. सितार, सरोद, तबला, शहनाई, घुंघरू और कंठ-स्वर की उस कलात्मक पराकाष्ठा की तो अब याद भर बाकी रह गई है।"
60 वर्ष पहले पटना के दशहरा और संगीत का जो संबंध सूत्र क़ायम हुआ था वह 80 के दशक में आकर टूट-बिखर गया।
एक नाकाम कोशिश
उसी परंपरा को फिर से जोड़ने की एक तथाकथित सरकारी कोशिश इस बार (2006) दशहरा के मौक़े पर हुई ज़रूर लेकिन नाकाम रही।
नाकाम इसलिए कि धूमधड़ाम वाले नाच-गाने की सस्ती माँग को आयोजक ने आगे करके बेशक़ीमती राग-संगीत को पीछे धकेल दिया। जब एक ही थाली में गोश्त-क़वाब और मलाई, दोनों परोस दी जाएगी तब स्वाद तो बिगड़ेगा ही।
नाराज़गी स्वाभाविक थी और किशोरी अमोनकर जैसी संगीत विदुषी बीच में अपना गायन छोड़ मंच से उतर गईं। राज्य सरकार के मुखिया नीतीश कुमार अपने आजू-बाजू प्रकाश झा और शेखर सुमन को बिठाए हुए वहाँ मौजूद थे। उनमें से किसी ने मंच पर जाकर किशोरी अमोनकर को तत्काल मना लेना उचित नहीं समझा।
जब मीडिया वालों ने आयोजनकर्ता सरकारी अधिकारियों को इस बाबत घेर कर सवाल दागे तब मुख्यमंत्री को लगा कि मामला गंभीर विवाद वाला बनता जा रहा है इसलिए उन्होंने किशोरी जी को मनाने प्रकाश झा और शेखर सुमन को भेजा।
प्रख्यात तबला वादक किशन महाराज, नृत्यांगना प्रेरणा श्रीमाली और सितार वादक देबू चौधरी, इन तीनों कलाकारों को भी उनके गायन-वादन के समय में अचानक परिवर्तन से बड़ा दुःख पहुँचा। किशन महाराज ने तो मंच से कह दिया कि अगर यही रवैया रहा तो अब कोई कलाकार यहाँ अपनी बेइज्ज़ती कराने नहीं आएगा।
मनोज तिवारी के धूम-धड़ाकेदार लोकगीतों और क़व्वालियों के दीवाने श्रोताओं की माँग को तरजीह देने से समारोह की गरिमा को जो ठेस लगी, उस पर किशन महाराज बोले, "जब एक ही थाली में गोश्त-क़वाब और मलाई, दोनों परोस दी जाएगी तब स्वाद तो बिगड़ेगा ही." इस तरह पटना के दशहरा संगीत महोत्सव की टूटी परंपरा को जोड़ने का जो प्रयास सरकारी स्तर से इस बार किया गया, प्रेक्षकों की नज़र में ख़ुद आयोजकों ने ही उस पर पानी फेर दिया।
(साभार - बीबीसी हिन्दी डॉट कॉम)
नौटंकी साला!
नौटंकी साला! रोहन सिप्पी द्वारा निर्देशित, आयुष्मान खुराना और कुनाल रॉय कपूर द्वारा पूजा साल्वी, एवलिन शर्मा और गायलिन मेंडोंसा के साथ अभिनीत रोमांटिक, हास्य फ़िल्म है। इसकी कहानी 2003 की फ़्रांसीसी फ़िल्म अप्रेस वू पर आधारित है।
यह फ़िल्म आर एस एंटरटेनमेंट के सयोग से सुपर कैसेट्स इंडस्ट्रीज लिमिटेड के बैनर तले रमेश सिप्पी, भूषण कुमार, कृष्ण कुमार & रूपा डी चौधरी द्वारा निर्मित है। नौटंकी साला! का प्रथम दृश्य 2 अक्टूबर 2012 को जारी किया गया।  आयुष्मान खुरान ने नौटंकी साला! गाना गाया है।
पटकथा
राम परमार (आयुष्मान खुराना) की जो 'रावण लीला' नाम के नाटक में रावण का किरदार निभाता है। इस नाटक का निर्देशक भी वो स्वयं ही है। राम, मंदार लेले (कुनाल रॉय कपूर) की जान बचाता है जो इसलिए खुदखुशी करना चाहता है क्योंकि वो खुद को किसी लायक नहीं समझता। राम, मंदार को अपने घर ले आता है। इस घर में राम की गर्लफ्रेंड चित्रा पहले से ही रहती है। अपने नाटक 'रावण लीला' में राम, मंदार को भगवान राम का किरदार निभाने के लिए देता है। वो सोचता है कि ऐसा करने से मंदार अपना खोया हुआ आत्मविश्वास वापस पा लेगा। लेकिन इस नाटक का जो निर्माता है चंद्रा (संजीव भट्ट) उसे इस बात से आपत्ति होती है कि क्यों मंदार को राम की भूमिका दी गई है। चंद्रा को इस बात इसलिए भी परेशानी है क्योंकि मंदार को अभिनय बिलकुल नहीं आता। राम न सिर्फ मंदार का खोया हुआ आत्मविश्वास लौटाने की कोशिश करता है बल्कि ये भी कोशिश करता है कि किसी तरह वो मंदार को उसके खोए हुए प्यार नंदिनी पटेल (पूजा साल्वी) से मिला दे. लेकिन कहानी में ट्विस्ट तब आता है जब राम को खुद नंदिनी से प्यार हो जाता है। इस प्रकार कहानी आगे बढ़ती है।
गुडेण्डी-कफो०२, पौडी तहसील
गुडेण्डी-कफो०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सामाजिक संविदा
सामाजिक संविदा (Social contract) कहने से प्रायः दो अर्थों का बोध होता है। प्रथमतः सामाजिक संविदा-विशेष, जिसके अनुसार प्राकृतिक अवस्था में रहने वाले कुछ व्यक्तियों ने संगठित समाज में प्रविष्ट होने के लिए आपस में संविदा या ठहराव किया, अतः यह राज्य की उत्पत्ति का सिद्धांत है। दूसररे को सरकारी-संविदा कह सकते हैं। इस संविदा या ठहराव का राज्य की उत्पत्ति से कोई संबंध नहीं वरन् राज्य के अस्तित्व की पूर्व कल्पना कर यह उन मान्यताओं का विवेचन करता है जिन पर उस राज्य का शासन प्रबंध चले।
ऐतिहासिक विकास में संविदा के इन दोनों रूपों का तार्किक क्रम सामाजिक संविदा की चर्चा बाद में शुरू हुई। परंतु जब संविदा के आधार पर ही समस्त राजनीति शास्त्र का विवेचन प्रारंभ हुआ तब इन दोनों प्रकार की संविदाओं का प्रयोग किया जाने लगा - सामाजिक संविदा का राज्य की उत्पत्ति के लिए तथा सरकारी संविदा का उसकी सरकार को नियमित करने के लिए।
इतिहास
यद्यपि सामाजिक संविदा (अनुबंध) का सिद्धान्त अपने अंकुर रूप में सुकरात के विचारों, सोफिस्ट राजनीतिक दर्शन एवं रोमन विधान में मिलता है तथा मैनेगोल्ड ने इसे जनता के अधिकारों के सिद्धांत से जोड़ा, तथापि इसका प्रथम विस्तृत विवेचन मध्ययुगीन राजनीतिक दर्शन में सरकारी संविदा के रूप में प्राप्त होता है। सरकार के आधार के रूप में संविदा का यह सिद्धांत बन गया। यह विचार न केवल मध्ययुगीन सामंती समाज के स्वभावानुकूल वरन् मध्ययुगीन ईसाई मठाधीशों के पक्ष में भी था क्योंकि यह राजकीय सत्ता की सीमाएँ निर्धारित करने में सहायक था। 16वीं शताब्दी के धार्मिक संघर्ष के युग में भी यह सिद्धांत बहुसंख्यकों के धर्म को आरोपित करने वाली सरकार के प्रति अल्पसंख्यकों के विरोध के औचित्य का आधार बना। इस रूप में इसने काल्विनवाद तथा रोमनवाद दोनों अल्पसंख्यकों के उद्देश्यों की पूर्ति की। परंतु कालांतर में सरकारी संविदा के स्थान पर सामाजिक संविदा को ही हॉब्स, लॉक और रूसो द्वारा प्रश्रय प्राप्त हुआ। स्पष्टत: सामाजिक संविदा में विश्वास किए बिना सरकारी संविदा की विवेचना नहीं की जा सकती, परंतु सरकारी संविदा पर विश्वास किए बिना सामाजिक संविदा का विवेचन अवश्य संभव है। सामाजिक संविदा द्वारा निर्मित समाज शासक और शासित के बीच अंतर किए बिना और इसीलिए उनके बीच एक अन्य संविदा की संभावना के बिना भी, स्वायत्तशासित हो सकता है। यह रूसो का सिद्धांत था। दूसरे, सामाजिक संविदा पर निर्मित समाज संरक्षण के रूप में किसी सरकार की नियुक्ति कर सकता है जिससे यद्यपि वह कोई संविदा नहीं करता तथापि संरक्षक के नियमों के उल्लंघन पर उसे च्युत कर सकता है। यह था लॉक का सिद्धांत। अंत में एक बार सामाजिक संविदा पर निर्मित हो जाने पर समाज अपने सभी अधिकार और शक्तियाँ किसी सर्वसत्ताधारी संप्रभु को सौंप सकता है जो समाज से कोई संविदा नहीं करता और इसीलिए किसी सरकारी संविदा की सीमाओं के अंतर्गत नहीं है। यह हाब्स का सिद्धांत था।
प्राचीन भारतीय ग्रन्थों में सामाजिक संविदा
सम्भवतः भारत में ही पराक्रमी राजा तथा सामाजिक संविदा का महत्व सबसे पहले समझा गया। मनुस्मृति, महाभारत के शान्तिपर्व तथा चाणक्य के अर्थशास्त्र में व्यक्त विचार सामाजिक संविदा का समर्थन करते हैं।
महाभारत में भीष्म कहते हैं-
सामाजिक संविदा के महत्व को व्यक्त करते हुए भीष्म आगे कहते हैं कि  हमने सुना है कि पूर्वकाल में अराजक प्रजा एक दूसरे का वैसे ही भक्षण करती थी जैसे जल में बड़ी मछली छोटी मछली का।
भीष्म आगे कहते हैं-
लेकिन भीष्म कहते हैं कि 'धन-सम्पदा चाहने वाले नर को चाहिये कि वह राजा की पूजा वैसे ही करे जैसे इन्द्र की की जाती है। राजा को 'दैवी' माना जाता था।
इसी तरह के विचार दीघनिकाय (दीर्घनिकाय, III, 93 ) में आये हैं।
सामाजिक संविदा के सिद्धांत की आलोचना एवं विरोध
सामाजिक संविदा के सिद्धांत पर आघात यद्यपि हेगेल के समय से ही प्रारंभ हो गया था तथापि डेविड ह्यूम द्वारा इसे सर्वप्रथम सर्वाधिक क्षति पहुँची। ह्यूम के अनुसार सरकार की स्थापना सहमति पर नहीं, अभ्यास पर होती है और इस प्रकार राजनीतिक कृतज्ञता का आधार बताया तथा बर्क ने विकासवादी सिद्धांत के आधार पर संविदा की आलोचना की।
सामाजिक संविदा का सिद्धांत न केवल ऐतिहासिकता की दृष्टि से अप्रमाणित है वरन् वैधानिक तथा दार्शनिक दृष्टि से भी दोषपूर्ण है। किसी संविदा के वैध होने के लिए उसे राज्य का संरक्षण एवं अवलंबन प्राप्त होना चाहिए; सामाजिक संविदा के पीछे ऐसी किसी शक्ति का उल्लेख नहीं। इसलिए यह अवैधानिक है। दूसरे, संविदा के नियम संविदा करने वालों पर ही आरोपित होते हैं, उनकी संतति पर नहीं। सामाजिक संविदा के सिद्धांत का दार्शनिक आधार भी त्रुटिपूर्ण है। यह धारणा कि व्यक्ति और राज्य का संबंध व्यक्ति के आधारित स्वतंत्र संकल्प पर है, सत्य नहीं है। राज्य न तो कृत्रिम सृष्टि है और न इसकी सदस्यता ऐच्छिक है, क्योंकि व्यक्ति इच्छानुसार इसकी सदस्यता न तो प्राप्त कर सकता है और न तो त्याग ही सकता है। दूसरे, यह मानव इतिहास को प्राकृतिक तथा सामाजिक दो अवस्थाओं में विभाजित करता है; ऐसे विभाजन का कोई तार्किक आधार नहीं है; आज की सभ्यता उतनी ही प्राकृतिक समझी जाती है जितनी प्रारंभिक काल की थी। तीसरे, यह सिद्धांत इस बात की पूर्व कल्पना करता है कि प्राकृतिक अवस्था में रहने वाला मनुष्य संविदा के विचार से अवगत था परंतु सामाजिक अवस्था में न रहने वाले के लिए सामाजिक उत्तरदायित्व की कल्पना करना संभव नहीं। यदि प्राकृतिक विधान द्वारा शासित कोई प्राकृतिक अवस्था स्वीकार कर ली जाए तो ऐसी स्थिति में राज्य की स्थापना प्रगति की नहीं, वरन् परावृत्ति की द्योतक होगी, क्योंकि प्राकृतिक विधान के स्थान पर बल पर आधारित राज्य सत्ता अपनाना प्रतिगमन ही होगा। यदि प्राकृतिक अवस्था ऐसी थी कि वह संविदा का विचार प्रदान कर सके तो यह मानना पड़ेगा कि मनुष्य तब भी सामान्य हित के प्रति सचेत था; इस दृष्टि से उसे सामाजिक सत्ता तथा वैयक्तिक अधिकार के प्रति भी सचेत होना चाहिए। और तब प्राकृतिक और सामाजिक अवस्थाओं में कोई अंतर नहीं रह जाता। अंत में, जैसा ग्रीन ने कहा, इस सिद्धांत की प्रमुख त्रुटि इसका अनैतिहासिक होना नहीं वरन् यह है कि इसमें आधार की कल्पना उन्हें समाज से असंबद्ध करके की गई है। तार्किक ढंग पर अधिकारों का आधार समाज की सहमति है; अधिकार उन्हीं लोगों के बीच संभव है जिनकी प्रवृत्तियाँ एवं अभिलाषाएँ बौद्धिक हैं। अतएव प्राकृतिक अधिकार अधिकार न होकर मात्र शक्तियाँ हैं।
परंतु इन सभी त्रुटियों के होते हुए भी सामाजिक संविदा का सिद्धांत सरकार को स्थायित्व प्रदान करने का एक प्रबल आधार है। यह सिद्धांत इस विचार को प्रतिष्ठापित करता है कि राज्य का आधार बल नहीं विकल्प है क्योंकि सरकार जनसहमति पर आधारित है। इस दृष्टि से यह सिद्धांत जनतंत्र की आधारशिलाओं में से एक है।
चण्डी चरित्र
चण्डी चरित्र सिखों के दसवें गुरु गोबिन्द सिंह जी द्वारा रचित देवी चण्डिका की एक स्तुति है। गुरु गोबिन्द सिंह एक महान योद्धा एवं कवि थे।
यह स्तुति दशम ग्रंथ के "उक्ति बिलास" नामक विभाग का एक हिस्सा है। गुरुबाणी में सनातन देवी-देवताओं का अन्य जगह भी वर्णन आता है ।
'चण्डी' के अतिरिक्त 'शिवा' शब्द की व्याख्या ईश्वर के रूप में भी की जाती है। "महाकोश" नामक किताब में ‘शिवा’ की व्याख्या ‘ਪਾਰਬ੍ਰਹਮ ਦੀ ਸ਼ਕਤੀ’ (परब्रह्म की शक्ति) के रूप में की गई है । सनातन मान्यताओं के अनुसार भी 'शिवा' 'शिव' (ईश्वर) की शक्ति है।
देवी के रूप का व्याख्यान गुरु गोबिंद सिंह जी यूं करते हैं :
पवित्री पुनीता पुराणी परेयं ॥
प्रभी पूरणी पारब्रहमी अजेयं ॥॥
अरूपं अनूपं अनामं अठामं ॥॥
अभीतं अजीतं महां धरम धामं ॥३२॥२५१॥
गीत
ਦੇਹ ਸਿਵਾ ਬਰੁ ਮੋਹਿ ਇਹੈ ਸੁਭ ਕਰਮਨ ਤੇ ਕਬਹੂੰ ਨ ਟਰੋਂ ॥
ਨ ਡਰੋਂ ਅਰਿ ਸੋ ਜਬ ਜਾਇ ਲਰੋਂ ਨਿਸਚੈ ਕਰਿ ਅਪੁਨੀ ਜੀਤ ਕਰੋਂ ॥
ਅਰੁ ਸਿਖ ਹੋਂ ਆਪਨੇ ਹੀ ਮਨ ਕੌ ਇਹ ਲਾਲਚ ਹਉ ਗੁਨ ਤਉ ਉਚਰੋਂ ॥
ਜਬ ਆਵ ਕੀ ਅਉਧ ਨਿਦਾਨ ਬਨੈ ਅਤਿ ਹੀ ਰਨ ਮੈ ਤਬ ਜੂਝ ਮਰੋਂ ॥੨੩੧॥
इटाखुली
इटाखुली या सुकरेश्वर हिल गुवाहाटी में ब्रह्मपुत्र के दक्षिणी तट पर एक छोटी- सी पहाड़ी है। असम के कामरूपके उपायुक्त का पिछला आधिकारिक निवास इसी पहाड़ी की चोटी पर स्थित था। ब्रह्मपुत्र नदी किनारे विकास के लिए डीसी बंगला खाली कर दिया गया था। डीसी के बंगले के पश्चिमी हिस्से में इसके बगल में सुकरेश्वर मंदिर है। इटाखुली पहाड़ी हमेशा सामरिक महत्त्व की रही है, यह अहोम से मुगल और अंग्रेजों के लिए कामरूप के शुरुआती दिनों से वायसराय और गैरीसन की सीट थी। यदि कोई डीसी बंगले के पीछे लॉन पर खड़ा होता है, तो बीच में मयूर द्वीप पर कर्मनाखा चट्टानों और उमा नंदा मंदिर के साथ ब्रह्मपुत्र नदी का मनोरम दृश्य देखा जा सकता है।
ब्रह्म मुद्रा
ब्रह्म मुद्रा  योग की एक अत्यंत महत्वपूर्ण मुद्रा है। यह योग की लुप्त हुई क्रियाओं में से एक है और इसके बारे में बहुत कम ज्ञान उपलब्ध है। इसके अंतर्गत ब्रह्ममुद्रा के तीन मुख और भगवान दत्तात्रेय के स्वरूप को स्मरण करते हुए कोई साधक तीन दिशाओं में अपना सिर घुमाता है। इसी कारण इसे ब्रह्ममुद्रा कहा जाता है। यह मुद्रा गर्दन के लिए विशेष लाभदायक तो है ही, और जन साधारण लोगों के लिए जबकि लोग अनिद्रा, तनाव, मानसिक अवसाद जैसे रोगों से ज्यादा घिर रहे हैं एक अचूक उपाय है।
ब्रह्म मुद्रा में कमर सीधी रखते हुए पद्मासन में बैठना होता है। वैसे वज्रासन या सिद्धासन में भी बैठा जा सकता है। फिर अपने हाथों को घुटनों पर और कंधों को ढीला छोड़कर गर्दन को धीरे-धीरे दस बार ऊपर-नीचे करना होता है। सिर को पीछे की झुकने देते हैं। गर्दन को चलाते समय श्वास क्रिया को सामान्य रूप से चलने देते हैं और आंखें खुली रखते हैं। इस के साथ ही गर्दन को झटका दिए बिना दाएं-बाएं भी बारी-बारी से चलाना होता है। ठोड़ी कंधे की सीध में रखते हैं। दाएं-बाएं दस बार गर्दन घुमाने के बाद पूरी गोलाई में यथासंभव गोलाकार घुमाकर इस क्रम में कानों को कंधों से छुआते हैं। इसी का अभ्यास लगातार करने को ब्रह्ममुद्रा योग कहा जाता है। इसके चार से पांच चक्र तक किये जा सकते हैं। यह मुद्रा करते हुए ध्यान रखना चाहिये कि मेरुदंड पूर्ण रूप से सीधा रहना चाहिये। इसके अलावा जिस गति से गर्दन ऊपर जाये, उसी गति से गर्दन नीचे भी लानी चाहिये। सर्वाइकल स्पॉन्डिलोसिस या अवटु ग्रंथि की निम्नसक्रियता तथा अतिसक्रियता (थायरॉयड) के रोगियों को ध्यान रखना चाहिये कि वे ठोड़ी को ऊपर की ओर दबायें। गर्दन को नीचे की ओर ले जाते समय कंधे न झुकायें, कमर, गर्दन व कंधे सीधे रखें। गले या गर्दन का कोई गंभीर रोग होने पर चिकित्सक की सलाह के बाद ही अभ्यास करें।
ब्रह्ममुद्रा योग करने से आवश्यकता से अधिक नींद आने या नींद न आने की समस्या दूर होती है। ध्यान या साधना और अपने काम में मन लगने लगता है और आलस्य भी कम होता जाता है। अध्ययन करने वाले छात्रों के लिए यह विशेष लाभदायक होता है, क्योंकि इससे पढ़ाई की थकान दूर होती ह और आंखों की कमजोरी भी दूर होती है। इससे चक्कर नहीं आते। जिन्हें ज्यादा सपने आते हैं उन्हें इससे विशेष लाभ होता है तथा बदलते मौसम के सर्दी-जुकाम और खांसी से छुटकारा भी मिलता है।
डॉक्टर जी
कहानी
डॉक्टर उदय गुप्ता एक मेडिकल छात्र हैं, जिसने हाल में एमबीबीएस की आखिरी परीक्षा पास की है। वो भोपाल में अपनी विधवा मां शोभा, और अपने अच्छे दोस्त चड्डी के साथ रहता है। उदय अपने दूर के चचेरे भाई डॉ अशोक गुप्ता से प्रेरित होकर आर्थोपेडिक्स में पोस्ट-ग्रेजुएशन करना चाहता हैं। प्रवेश परीक्षा में उसकी रैंक, हालांकि, भोपाल में आर्थोपेडिक्स लेने के लिए नाकाफी है। उदय दुखी होकर भोपाल में मौजूद दूसरा सबसे अच्छा विकल्प, स्त्री रोग, चुनता है। उदय का परिचय हाई स्कूल की छात्रा काव्या शर्मा से होता है, जो अशोक के साथ प्यार में है।
स्त्री रोग में उदय का पहला दिन खराब जाता है, और दूसरी छात्राएं उसकी रैगिंग करती है। नंदिनी, उसकी टीचर, उसके लफ्ज़ "स्त्री रोग का काम सिर्फ लड़किया कर सकती है" को बकवास कहती है और उसे अपना "मर्द टच" खोने के लिए कहती है। इसके बाद, उदय धीरे-धीरे अपने सहयोगियों, खासकर डॉक्टर फातिमा सिद्दीकी से दोस्ती कर लेता है। आखिरकार, दोनो चुम्मा लेते है। हालांकि फातिमा इसको कुछ भी गंभीर नहीं मानती है, और नाराज़ उदय को अपने सगाई में आने का न्योता देती है।
एक उदय बिना महिला अटेंडेंट के एक महिला मरीज की जांच करने की कोशिश करता है। एक लड़ाई छिड़ जाती है और रोगी और उसका पति उसके खिलाफ शिकायत करते हैं। एक अनुशासनात्मक जांच का सामना करते हुए, उदय अस्पताल में अपनी पहली डिलीवरी करता है। उदय एक डॉक्टर के रूप में अपने रोगियों के तरफ अपने जिम्मेदारी को समझता है। पूछताछ में, उदय के सहयोगियों की गवाही के वजह से वो बच जाता है। नंदिनी पर, हालांकि, इसका असर नहीं होता।
एक दिन, अशोक उदय को फोन करता है और उसे काव्या को अपने क्लिनिक ले आने के लिए कहता है, क्योंकि उसके पास अब "एक जवाब" है। काव्या को क्लिनिक भेजने के बाद घर पहुंचने पर अपनी मां को दूसरे आदमी के साथ नाचते देख उदय गुस्सा हो जाता है। वो आदमी और अपने दोस्त को घर छोड़ने के लिए बोलता है। मां और बेटे में कुछ देर लड़ाई होने के बाद सुलह हो जाती है। थोड़ी देर बाद, उदय को काव्या का फोन आता है, जो उसे बताती है कि एक निजी क्लिनिक में सुई लेने के बाद उसे बहुत दर्द हो रहा है। वो और शोभा उसे बचाते हैं और उसे अस्पताल ले जाते हैं, जहां नंदिनी एक आपातकालीन ऑपरेशन करती है और उसकी जान बचाती है।
काव्या के नाबालिग होने के वजह से, मामला पुलिस को सौंप दिया जाता है, जो बलात्कार के लिए अशोक को गिरफ्तार करती है। काव्या की उम्र के बारे में नंदिनी से झूठ बोलने के लिए उदय को फिर से एक पूछताछ का सामना करना पड़ता है। लेकिन, नंदिनी उदय के बदले बर्ताव को देखते हुए, उसे सज़ा नहीं देने का फैसला करती है। खुश होकर उदय फातिमा के सगाई को भागता है और उसे उसका दोस्त हमेशा के लिए बने रहने को बोलता है।
चागलेरु (कडप)
चागलेरु (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
सिक्किम स्काउट्स
सिक्किम स्काउट भारतीय सेना पर आधारित और सिक्किम राज्य से सम्बंधित रेजिमेंट है। 2013 में इसे बनाया गया और 2015 में चालू कर दिया गया। यह सबसे कम उम्र की भारतीय सेना रेजिमेंट है। इस रेजिमेंट को लद्दाख स्काउट्स और अरुणाचल स्काउट्स की तर्ज पर गठित किया गया था। पहाड़ी सीमा क्षेत्र पर इसे तैनात किया गया है और यह सीमा रक्षा व पहाड़ युद्ध को समर्पित है।
इतिहास
लगभग एक सदी के लिए एक ब्रिटिश राज्य और फिर भारतीय संरक्षित क्षेत्र रहने के बाद, सिक्किम 1975 में भारत का एक राज्य बन गया। यह क्षेत्र चीन के साथ 222 किमी (138 मील) की सीमा साझा करता है। चीन ने स्पष्ट रूप से सिक्किम को सन् 2000 तक एक भारतीय राज्य के रूप में नहीं पहचान था और सिक्किम के सबसे उत्तरी हिस्से को जिसे भारत "फिंगर एरिया" के रूप संदर्भित करता है पर अपना दावा करता रहा। भारत-चीन युद्ध के दौरान सिक्किम की सीमा पर भी कुछ लड़ाई देखी गयी। 1967 के दौरान भी चोल विवाद पर अनेक झड़पें हुईं।   2008 में, वहाँ छोटी घुसपैठ और झड़पों हुई थीं। 2014 तक की जानकारी अनुसार भारतीय सेना और भारत-तिब्बत सीमा पुलिस (आईटीबीपी) की कई इकाइयाँ सिक्किम में तैनात हैं। ऐतिहासिक दृष्टि से, इन सैनिकों को स्थानीय आबादी से नहीं बल्कि भारत के अन्य भागों से तैयार किया गया है।
संगठन
रेजिमेंट शुरू में एक बटालियन के रूप में की बनाई थी, और इसका भविष्य विस्तार आबादी के छोटे आकार की के कारण सीमित है। पहली बटालियन की योजनागत ताकत 934 है, जिसमें 28 कमीशन प्राप्त अधिकारी, 44 जूनियर कमीशंड ऑफिसर और 862 जवानों हैं। 2015 में दूसरी बटालियन भी बनायी जा रही है। रेजिमेंट में ज़्यादातर(लगभग 85%) सैनिक सिक्किम से ही हैं।
सिक्किम स्काउट 11 गोरखा राइफल्स के साथ संबद्ध(जुड़ी हुई) है, और उनका झंडा व प्रतीक चिह्न ही प्रयोग करती है।
कार्य
सिक्किम स्काउट्स के सैनिकों को पहाड़ युद्ध की रणनीति में प्रशिक्षित किया जाता है। रेजिमेंट के सदस्यों में ज्यादातर स्थानीय लोगों हैं, और सिक्किम के पहाड़ी इलाके में जीवित रहने के लिए, पूर्व आवश्यक कौशल के साथ काफी परिचित हैं। उनके प्रशिक्षण में उन्हें युद्ध के आधुनिक तरीके व सैन्य अनुशासन सिखाया जाता है। भारतीय सेना को अतिरिक्त लाभ है, वे अधिक आसानी से स्थानीय लोगों से जानकारी प्राप्त कर सकते हैं, क्योंकि वे एक ही संस्कृति के हैं और एक ही भाषा बोलते हैं।
रेजिमेंट को सिक्किम की सीमाओं, व विशेष रूप से चीन के साथ लगी उच्च पहाड़ी दर्रों वाली उत्तर-पूर्वी सीमा की रखवाली का काम सौंपा जाएगा। जबकि भारतीय सेना की अन्य इकाइयाँ अस्थायी रूप से सिक्किम में आती रहेंगी जो कि भारत में विभिन्न ठिकानों के बीच होने वाले उनके रोटेशन का एक हिस्सा है। सिक्किम स्काउट स्थायी रूप से सीमा पर तैनात हैं, और उसके सदस्य अपने पूरे कैरियर में उसी राज्य में रहेंगे।
सतारा जिला
सातारा ज़िला भारत के महाराष्ट्र राज्य का एक ज़िला है। ज़िले का मुख्यालय सातारा है।इसे ऐतिहासिक,सामाजिक व शैक्षणिक पार्श्वभूमी मिली है।स्वतंत्रता संग्राम में सातारा जिले की महत्वपूर्ण भूमिका थी।इस गाँव के युवक उत्साह से सेना में देश सेवा के लिए जाते हैं।आज भी ये परंपरा कायम है।इसलिए शूरवीरो का गाँव' इस नाम से सातारा जिले की पहचान है।जिले के उत्तर दिशा की ओर पुणे, पुर्व में सोलापुर, पशिचमी ओर रत्नागिरी तो दक्षिण दिशा में सांगली यह जिले आते हैं।जिले में निम्नलिखित तहसीले आती है। १ सातारा २ पाटण ३ फलटण ४ कराड ५ कोरेगाव ६ महाबळेश्वर ७ वाई ८ मेढा ९ खटाव १० खंडाळा ११ जावली इस तरह ११ तहसील आती है।जिले की उत्तर दिशा निरा नदी तो पश्चिम दिशा सह्याद्री पर्वत तक सीमित है।सातारा यह जिले का मुख्य स्थान है और पुणे बेंगलोर इस राष्ट्रीय महामार्ग क्रमांक ४ पर स्थित है।
तहसीलें
1. सातारा, 2. कराड, 3. वाई, 4. महाबळेश्वर, 5. [[फलटण, 6. मान, 7. खटाव, 8. कोरेगाव, 9. पाटण, 10. जावली, 11. खंडाळा
लोकसभा निर्वाचन क्षेत्र
1. सतारा, 2. माढा (सोलापुर जिला के साथ साझा)
अल्फ़ा लीब्राए तारा
पारम्परिक भारतीय नाम
अल्फ़ा लीब्राए और बीटा लीब्राए संस्कृत में विशाख नामक नक्षत्र कहलाते हैं। अथर्व वेद में यह दो तारे समृद्धि के प्रतीक माने गए हैं।
बहुतारा मंडल
अल्फ़ा लीब्राए को दूरबीन से देखने पर पहले एक द्वितारा दिखता है, जिसके कम रोशन सदस्य को α1 लीब्राए (α1 Librae) और अधिक रोशन सदस्य को α2 लीब्राए (α2 Librae) बुलाया जाता है। यह दोनों एक दूसरे से 5400 खइ की दूरी रखते हैं। अधिक शक्तिशाली दूरबीन से α1 लीब्राए और α2 लीब्राए दोनों स्वयं द्वितारे ज्ञात होते हैं, यानि यह एक चतुर्तारा मंडल है। एक अन्य तारा केयू लीब्राए (KU Librae) भी इन तारों के साथ गुरुत्वाकर्षक रूप से बंधा हुआ प्रतीत होता है और यदि यह सत्य है तो यह कुल मिलाकर एक पंचतारा मंडल है। मंडल के दो सर्वाधिक तेजस्वी तारों में एक A3-श्रेणी का श्वेत तारा और दूसरा F4-श्रेणी का एक तारा है। सम्भव है कि यह सभी तारे लगभग 20 करोड़ वर्ष पूर्व एक साथ ही विकसित हुए थे।
कुमाऊँ हिमालय
कुमाऊँ हिमालय, हिमालय पर्वत श्रंखला के चार क्षैतिज विभाजनों में से एक है। सतलुज नदी से काली नदी के बीच फैली लगभग ३२० किलोमीटर लम्बी हिमालय श्रंखला को ही कुमाऊँ हिमालय कहा जाता है। उत्तराखण्ड तथा हिमाचल प्रदेश में स्थित इस पर्वत श्रंखला के पूर्व में नेपाल हिमालय तथा पश्चिम में कश्मीर हिमालय स्थित हैं। कुमाऊँ हिमालय चारों विभाजनों में सबसे छोटा है। यह अपनी झीलों तथा प्राकृतिक सौंदर्य के लिए प्रसिद्ध है।
नन्दा देवी, कामेत, त्रिशूल, केदारनाथ, बद्रीनाथ, दूनागिरी तथा गंगोत्री इत्यादि कुमाऊँ हिमालय की प्रमुख पर्वत चोटियाॅं हैं। गंगा, यमुना तथा रामगंगा नदियों का उद्गम कुमांऊँ हिमालय में ही होता है। नैनीताल, भीमताल, नौकुचियाताल तथा सात ताल इत्यादि यहाँ की प्रसिद्ध झीलें हैं। यहाँ कई महत्वपूर्ण धार्मिक स्थल भी स्थित हैं, जिनमें चार धाम, पंच प्रयाग तथा पंच केदार प्रमुख हैं।
विष्णु नारायण भातखंडे
पंडित विष्णु नारायण भातखंडे (१० अगस्त, 1860 – १९ सितंबर, १९३६) हिन्दुस्तानी शास्त्रीय संगीत के विद्वान थे। आधुनिक भारत में शास्त्रीय संगीत के पुनर्जागरण के अग्रदूत हैं जिन्होंने शास्त्रिय संगीत के विकास के लिए भातखंडे संगीत-शास्त्र की रचना की तथा कई संस्थाएँ तथा शिक्षा केन्द्र स्थापित किए। इन्होंने इस संगीत पर प्रथम आधुनिक टीका लिखी थी। उन्होने संगीतशास्त्र पर "हिंदुस्तानी संगीत पद्धति" नामक ग्रन्थ चार भागों में प्रकाशित किया और ध्रुपद, धमार, तथा ख्यात का संग्रह करके "क्रमिकपुस्तकमालिका" नामक ग्रंथ छह भागों में प्रकाशित किया।
आरंभिक जीवन
इनका जन्म मुंबई प्रान्त के बालकेश्वर नामक ग्राम में 10 अगस्त, 1860 ई. को हुआ। इनके माता-पिता संगीत के विशेष प्रेमी थे, अतः बालकाल्य से ही इन्हें गाने का शौक हो गया। कहा जाता है कि माता से सुने गीतों को वे ठीक उसी प्रकार नकल करके गा देते थे। इतने छोटे बालक की संगीत में विशेष रुचि देख कर उनके माता-पिता को अनुभव हुआ कि इस बालक को संगीत की ईश्वरीय देन है। इसलिए उन्होंने उसकी उचित शिक्षा की व्यवस्था की। इन्होंने 1883 में बी॰ ए॰ और 1890 में एल-एल॰ बी॰ की परीक्षा पास की। सन् 1913 ई. से, जब इन पर रोगों का आक्रमण हुआ, इनका स्वास्थ्य बिगड़ गया। तीन साल की लम्बी बीमारी के बाद 19 सितम्बर, 1936 को इनका निधन हो गया।
संगीत शिक्षा एवं शोध
संगीत का अंकुर तो उनके हृदय में बाल्य-काल से था ही, कुछ बड़े होने पर इनको भारतीय संगीत कला के प्रसिद्ध कलाकारों को सुनने का भी अवसर प्राप्त हुआ, जिससे वे बहुत प्रभावित हुए और सोई हुई संगीत-जिज्ञासा जाग उठी। इसके बाद इन्हें संगीत कला को अधिक गहराई से जानने की इच्छा हुई। इसलिए इन्होंने मुंबई आकर 'गायक उत्तेजन मंडल' में कुछ दिन संगीत शिक्षा प्राप्त की और कई पुस्तकों का अध्ययन किया।
सन् 1907 में इनकी ऐतिहासिक संगीत यात्रा आरंभ हुई। सबसे पहले ये दक्षिण की ओर गए और वहाँ के बड़े-बड़े नगरों में स्थित पुस्तकालयों में पहुंचकर संगीत सम्बन्धी प्राचीन ग्रन्थों का अध्ययन किया।
वे दक्षिण भारत के अनेक संगीत विद्वानों के साथ संगीत चर्चा में शामिल हुए। वहीं पर इन्हें पं॰ वेंकटमखी के 72 थाटों का भी पहली बार पता चला। इसके बाद पंडित जी ने उत्तरी तथा पूर्वी भारत की यात्रा की। इस यात्रा में उन्हें उत्तरी संगीत-पद्धति की विशेष जानकारी हुई। विविध कलावंतों से इन्होंने बहुत से गाने भी सीखे और संगीत-विद्वानों से मुलाकात करके प्राचीन तथा अप्रचलित रागों के सम्बन्ध में भी कुछ जानकारी प्राप्त की। इसके बाद इन्होंने विजयनगरम्, हैदराबाद, जगन्नाथपुरी, नागपुर और कलकत्ता की यात्रायें कीं तथा सन् 1908 में मध्य प्रदेश और उत्तर प्रदेश के विभिन्न नगरों का दौरा किया।
देश भर के राजकीय, देशी राज्यांतर्गत, संस्थागत, मठ-मंदिर-गत और व्यक्तिगत संग्रहालयों में हस्तलिखित संगीत ग्रंथों की खोज और उनके नामों का अपने ग्रंथों में प्रकाशन, देश के अनेक हिंदू मुस्लिम गायक वादकों से लक्ष्य-लक्षण-चर्चा-पूर्वक सारोद्धार और विपुलसंख्यक गेय पदों का संगीत लिपि में संग्रह, कर्णाटकीय मेलपद्धति के आदर्शानुसार राग वर्गीकरण की दश थाट् पद्धति का निर्धारण। इन सब कार्यो के निमित्त भारत के सभी प्रदेशों का व्यापक पर्यटन किया। संस्कृत एवं उर्दू, फ़ारसी, संगीत ग्रंथों का तत्तद्भाषाविदों की सहायता से अध्ययन और हिंदी, अंग्रेजी ग्रंथों का भी परिशीलन करा। अनेक रागों के लक्षणगीत, स्वरमालिका आदि की रचना और तत्कालीन विभिन्न प्रयत्नों के आधार पर सरलतानुरोध से संगीत-लिपि-पद्धति का स्तरीकरण किया।
संगीत-शिक्षा-संस्थाओं से सम्बन्ध
मैरिस कॉलेज (वर्तमान भातखंडे संगीत विद्यापीठ, लखनऊ) माधव संगीत विद्यालय, ग्वालियर, एवं संगीत महाविद्यालय, बड़ोदा, की स्थापना अथवा उन्नति में प्रेरक सहयोगी रहे।
संगीतपरिषदों का आयोजन
1916 में बड़ोदा में देश भर के संगीतज्ञों की विशाल परिषद् का आयोजन किया। तदनंतर दिल्ली, बनारस तथा लखनऊ में संगीत परिषदें आयोजित हुई।
संगीत सम्मेलन का आयोजन
संगीत कला का विशेष ज्ञान प्राप्त करने एवं उसके प्रचार करने के लिए उन्होंने विविध स्थानों में संगीत सम्मेलन कराने का निश्चय किया। इसके लिए इन्हें बहुत मेहनत करनी पड़ी लेकिन सफलता भी मिली। सन् 1916 में इन्होंने बड़ौदा में एक विशाल संगीत सम्मेलन आयोजित किया, जिसका उद्घाटन महाराजा बड़ौदा द्वारा हुआ। इस सम्मेलन में संगीत के बड़े-बड़े विद्वानों द्वारा संगीत के अनेक तथ्यों पर गंभीरतापूर्वक आपस में विचार विनिमय हुए और एक "आल इंडिया म्यूजिक एकेडमी" की स्थापना का प्रस्ताव पास हुआ इसके बाद दूसरा सम्मेलन दिल्ली में, तीसरा बनारस में और चौथा लखनऊ में आयोजित किया गया एवं अन्य कई स्थानों में भी संगीत सम्मेलन हुए।
संगीत महाविद्यालय की स्थापना
संगीत की उन्नति और प्रचार के लिये संगीत सम्मेलन आयोजित करने के साथ ही इन्होंने कई जगह संगीत महाविद्यालय भी स्थापित किए। इनमें लखनऊ का मैरिस म्यूजिक कालेज प्रमुख है यह संस्थान अब भातखंडे संगीत विद्यापीठ के नाम से जाना जाता है।
स्वलिखित मौलिक ग्रंथ
(1) लक्ष्यसंगीतम्‌ 1910 में 'चतुरपंडित' उपनाम से प्रकाशित, द्वितीय संस्करण 1934 में वास्तविक नाम से प्रकाशित। (अपने मराठी ग्रंथों में इसके विपुल उद्धरण अन्यपुरुष में ही दिए हैं)।
(2) अभिनवरागमंजरी
आपकी प्रेरणा से संपादित एवं प्रकाशित लघु ग्रंथ
जिनके वे संस्करण आज अप्राप्य हैं। अधिकांश का प्रकाशनकाल 1914-20 तक हुआ था।
पुंडरीक बिट्ठल कृत (1) रागमाला (2) रागमंजरी (3) सद्रागचंद्रोदय; व्यंकटमखीकृत (4) चतुर्दण्डीप्रकाशिका; (5) रागलक्षणम; रामामात्यकृत (6) स्वरमेलकलानिधिः (मराठी टिप्पणी सहित); नारद (?) कृत (7) चत्वारिंशच्छतरागनिरूपणम्‌; (8) संगीतसारामृतोद्धार: (तुलजाधिप के संगीतसारमृत का संक्षेप); हृदयनारायण देव कृत (9) हृदयकौतुकम्‌ (10) हृदयप्रकाशः (भावभट्ट-कृत) (11) अनूपसंगीतरत्नाकरः (12) अनूपसंगीतांकुशः (13) अनूपसंगीतविलासः (अहोबलकृत) (14) संगीतपारिजातः; (15) रागविबोधः (दोनों मराठी टीकासहित); लोचनकृत (16) रागतरंगिणी (अप्प तुलसी कृत) (17) रागकल्पद्रुमांकुरः। (इस तालिका में किंचित्‌ अपूर्णता संभव है)।
मराठी
(1) हिंदुस्तानी संगीतपद्धति (स्वकृत 'लक्ष्य संगीतम्‌' का प्रश्नोत्तर शैली में परोक्ष रूप से क्रमानुरोध निरपेक्ष भाष्य) : ग्रंथमाला में चार भाग; प्रथम तीन सन्‌ 1910-14 में, एवं चौथा आपके देहांत से कुछ पूर्व प्रकाशित। कुल पृष्ठसंख्या प्राय: 2000। मुख्य प्रतिपाद्य विषय रागविवरण, प्रसंगवशात्‌ अन्य विषयों का यत्र तत्र प्रकीर्ण उल्लेख
(2) क्रमिकपुस्तकमालिका (गेय पदों का स्थूल रूपरेखात्मक संगीत-लिपि-समन्वित बृहत्‌ संकलन) : ग्रंथमाला में चार खंडों के एकाधिक संस्करण जीवनकाल में एवं 5वाँ 6ठा देहांत के बाद 1937 में प्रकाशित। केवल रागविवरण की भाषा मराठी, संकलित गेय पदों की भाषा हिंदी, राजस्थानी, पंजाबी आदि।
अंग्रेजी
(1) A comparative study of some of the leading music systems of the 15th-18th centuries : प्राय: 20 मध्युगीन लघुग्रंथों का समीक्षात्मक विवरण
(2) A short historical survey of the music of upper India : बड़ोदा संगीत परिषद् में 1916 में प्रदत्त भाषण। (दोनों मराठी ग्रंथमालाओं और अंग्रेजी पुस्तकों का हिंदी अनुवाद गत 10 वर्षो में प्रकाशित हुआ है)।
प्रमुख सहयोगी
प्रकाशन में भा. सी. सुकथंकर; संपादन में द. के. जोशी, श्रीकृष्ण ना. रातनजंकर; शास्त्रानुसंधान में अप्पा तुलसी; संकलन में रामपुर के नवाब और वजीर खाँ, जयपुर के मोहम्मदअली खाँ, लखनऊ के नवाब अली खाँ।
विशेषोल्लेख
संगीतशास्त्र में अनुसंधानार्थ प्राचीन और मध्ययुगीन संस्कृत ग्रंथों के अध्ययन की अनिवार्यता दृढ़ स्वर से उद्घोषित की, एवं भावी अनुसंधान के लिए समस्याओं की तालिकाएँ प्रस्तुत कीं।
समयमापन
जब समय बीतता है, तब घटनाएँ घटित होती हैं तथा चलबिंदु स्थानांतरित होते हैं। इसलिए दो लगातार घटनाओं के होने अथवा किसी गतिशील बिंदु के एक बिंदु से दूसरे बिंदु तक जाने के अंतराल (प्रतीक्षानुभूति) को समय कहते हैं। समय नापने के यंत्र को घड़ी अथवा घटीयंत्र कहते हैं। इस प्रकार हम यह भी कह सकते हैं कि समय वह भौतिक तत्व है जिसे घटीयंत्र से नापा जाता है।
सापेक्षवाद के अनुसार समय दिग्देश के सापेक्ष है। अत: इस लेख में समयमापन पृथ्वी की सूर्य के सापेक्ष गति से उत्पन्न दिग्देश के सापेक्ष समय से लिया जाएगा। समय को नापने के लिए सुलभ घटीयंत्र पृथ्वी ही है, जो अपने अक्ष तथा कक्ष में घूमकर हमें समय का बोध कराती है; किंतु पृथ्वी की गति हमें दृश्य नहीं है। पृथ्वी की गति के सापेक्ष हमें सूर्य की दो प्रकार की गतियाँ दृश्य होती हैं, एक तो पूर्व से पश्चिम की तरफ पृथ्वी की परिक्रमा तथा दूसरी पूर्व बिंदु से उत्तर की ओर और उत्तर से दक्षिण की ओर जाकर, कक्षा का भ्रमण। अतएव व्यावहारिक दृष्टि से हम सूर्य से ही काल का ज्ञान प्राप्त करते हैं।
नक्षत्र घड़ी को ठीक करने की विधि
नक्षत्र घड़ी की अशुद्धि को जानने के लिए याम्योत्तर यंत्र (transit instrument) द्वारा सूर्य अथवा तारों का वेध करके, क्रोनोमीटर नामक यंत्र की सहायता से, उनके याम्योत्तर लंघन का नक्षत्र समय जान लिया जाता है। (transit instrument) द्वारा सूर्य अथवा तारों का वेध करके, क्रोनोमीटर नामक यंत्र की सहायता से, उनके याम्योत्तर लंघन का नक्षत्र समय जान लिया जाता है।
नाक्षत्र घड़ी से मिलाकर, याम्योत्तर यंत्र के दूरदर्शी में ग्रह या तारे के बेध के नक्षत्र समय को क्रोनोमीटर का स्विच दबाकर जान लिया जाता है। इस समय से यांत्रिक अशुद्धियों को निकाल देने पर जो समय प्राप्त होता है, वही ग्रह या तारे के याम्योत्तर के ऊध्र्व बिंदु के लंघन का समय होता है। यदि नाक्षत्र पड़ी ठीक है, तो यह ग्रह या तारे के विषुवांश के तुल्य होगा और अंतर घड़ी की अशुद्धि है। इस प्रकार नक्षत्र घड़ी को शुद्ध रखकर उससे माध्य सूर्य घड़ियों को शुद्ध किया जाता है। याम्योत्तर यंत्र द्वारा वेध करने में व्यक्तिगत अशुद्धि की अधिक संभावना है। इसलिए तारों के याम्योत्तर लंघन के नक्षत्र समय को कैमरा लगे खमध्य दूरदर्शकों (zenith tubes) से भी जाना जाता है।
इस प्रकार यद्यपि माध्य समय की घड़ियों को ठीक रखा जाता है, तथापि उनमें दैनिक संशोधन करना एक समस्या थी। इसलिए आजकल घड़ियों के सेकंड सूचक उपकरण क्वार्टं्ज के क्रिस्टलों (quartz crystals) से बनाए जाते हैं। क्वार्टं्ज के क्रिस्टलों पर उष्णता का प्रभाव बहुत कम पड़ता है। अतएव ये घड़ियाँ बहुत शुद्ध समय देती हैं। इनमें सेकंड के हजारवें भाग तक की अशुद्धि जानी जा सकती है। साथ इस घड़ी को उस तरह की दूसरे स्टेशनों पर रखी घड़ियों के समय संकेतक, पिप्, को सुनकर, मिलाया जा सकता है तथा इससे समय संकेतक (time signals) पिप् भेजे भी जा सकते हैं। इस प्रकार की एक घड़ी काशी की प्रस्तावित, राजकीय संस्कृत कालज वेधशाला के लिए सन् 1953 में मँगवाई गई थी, जो अब राजकीय वेधशाला नैनीताल में है। इस प्रकार की घड़ियों से देश की मुख्य घड़ियों को ठीक करके, रेडियो के समय सकेंतक "पिप्" से सब माध्य सूर्यं घड़ियाँ ठीक रखी जाती हैं।